**dialogul umbrelor**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o să îmi găsesc

altă mamă poate

o să mă și depăn strâns

peste trupul ei șubred

ca un fir de țărână

uriaș

cu fruntea de nisip

,,e grea fericirea, mamă?,,

am să o întreb neȘtiutoare

pe străina fără de trupu-mi

care mă va acoperi

sufocându-mi sărutările albastre

numai atunci

îmi voi descheia sufletul

până la ultimul nasture pe stradă

alergând

o să vă întreb pe fiecare în parte:

,,e ușoară fericirea, prietene, când

ți se arată depărtarea

care ne desparte și atât?,,

alinându-mi neSimțurile

veți trece nepăsători de mine

cu voce uitată și stinsă